| **Džeraldas Fordasangl. *Gerald Rudolph Ford*** |
| --- |
| 38-asis JAV prezidentas |
|  |
| Gimė | 1913 m. liepos 14 d.Omahoje, Nebraska |
| Mirė | 2006 m. gruodžio 26 d. (93 metai)Rancho Mirage, Kalifornija |
| Tėvas | Leslie Lynch King |
| Motina | Dorothy King |
| 38-asis JAV prezidentas |
| Ėjo pareigas | 1974 m. rugpjūčio 9 d. – 1977 m. sausio 20 d. |
| Ankstesnis | Ričardas Niksonas |
| Vėlesnis | Džimis Karteris |
| 40-asis JAV viceprezidentas |
| Ėjo pareigas | 1973 m. gruodžio 6 d. – 1974 m. rugpjūčio 9 d. |
| Ankstesnis | Spiro Agnew |
| Vėlesnis | Nelson Rockefeller |
|  |
| Partija | Respublikonų partija |
|  |
| Alma mater | Mičigano universitetas |
|  |
|  **Vikiteka** | Gerald Ford |
| Parašas |
|  |

**Džeraldas Fordas** (angl. *Gerald Ford*; pilnas vardas angl. *Gerald Rudolph Ford*, 1913 m. liepos 14 d. Omahoje, Nebraska – 2006 m. gruodžio 26 d. Rancho Mirage, Kalifornija) – 38-asis JAV prezidentas (1974–1977 m.) ir 40-asis JAV viceprezidentas (1973–1974 m.). Jis buvo vienintelis asmuo JAV istorijoje tapęs viceprezidentu, o vėliau ir prezidentu, kuris nebuvo Rinkikų kolegijos išrinktas į šias pareigas. Respublikonų partijos narys.

Biografija
----------

### Jaunystė

Būsimasis prezidentas gimė 1913 m. liepos 14 d. Leslie ir Dorothy Kingų šeimoje didžiausiame Nebraskos valstijos Omahos mieste. Vaikystėje jis buvo žinomas kaip *Leslie Lynch King* jaunesnysis. Tačiau praėjus vos 16 dienų po sūnaus gimimo, motina išsiskyrė su L. L. Kingo tėvu ir persikėlė gyventi į Grand Rapidso miestą Mičigane. 1913 m. gruodį L. L. Kingo tėvai išsiskyrė oficialiai. 1916 m. motina ištekėjo už paveikslais prekiavusio *Geraldo Rudolpho Fordo*, kuris įsivaikino berniuką ir davė jam savo vardą bei pavardę. Antroje santuokoje motina susilaukė dar trijų sūnų. Jaunystėje G. Fordas aktyviai dalyvavo skautų organizacijos veikloje. G. Fordas buvo vidurinės mokyklos amerikietiškojo futbolo komandos žvaigždė, o vėliau gavęs futbolininko stipendiją studijavo Mičigano universitete. Jis atsisakė kontraktų žaisti Nacionalinėje futbolo lygoje, kad galėtų studijuoti teisę Jeilio teisės mokykloje, kurią 1941 m. sėkmingai baigė.

### Politinė karjera

Po Japonijos atakos prieš Perl Harborą, prisijungė prie JAV karinių jūrų pajėgų. Vykstant Antrajam pasauliniam karui, nuo 1942 m. balandžio G. Fordas tarnavo instruktoriumi Anapolio ir Šiaurės Karolinos *Chapel Hill* instruktorių mokyklose. Nuo 1943 m. birželio iki 1944 m. tarnavo lengvajame lėktuvnešyje *USS Monterey (CVL-26)*, vėliau – laivyno rezervo mokymų karininku. Po karo tarnybos ėmė dirbti Grand Rapidso advokatų kontoroje.

1948 m. G. Fordas pirmą kartą buvo išrinktas į Atstovų Rūmus. Tais pačiais metais jis vedė Elizabeth Bloomer. Jie susilaukė trijų sūnų ir dukters.

Kongrese G. Fordas stengėsi laikytis nuosaikios pozicijos vidaus politikos klausimais ir būti internacionalistu užsienio politikos srityje. Jis paprastai balsuodavo prieš vidaus programų finansavimą, bet pritardavo karinių išlaidų didinimui ir programoms, kurios buvo skirtos padėti Amerikos sąjungininkėms.

1963 m. jis buvo išrinktas Atstovų Rūmų mažumos lyderiu ir dirbo Warreno komisijoje, tyrusioje prezidento Džono Kenedžio nužudymą. Ši komisija nustatė, kad Lee Harvey Oswald veikė vienas. Dėl šios komisijos išvados tebediskutuojama iki šiol.

G. Fordas pelnė gerbiamo ir darbštaus įstatymų leidėjo reputaciją, tačiau dėl savo nerangumo ir sintaksės klaidų, jis ne kartą buvo tapęs kandžių pašaipų taikiniu. Daug metų G. Fordas negalėjo pamiršti prezidento Lindono Džonsono pastabos, kad jis „per ilgai žaidė futbolą neužsidėjęs šalmo".

1973 m. spalio 10 d. iš pareigų dėl kaltinimų korupcija atsistatydino JAV viceprezidentas Spiro Agnew. Tuometinis JAV prezidentas Ričardas Niksonas, kreipėsi į Kongresą dėl naujo viceprezidento kandidatūros. Spalio 12 d. Atstovų Rūmai vienbalsiai pasiūlė G. Fordo kandidatūrą. 1973 m. lapkričio 27 d. Jungtinių Valstijų Senatas absoliučia balsų dauguma (už 92, prieš 3) kandidatūrai pritarė, o gruodžio 6 d. taip pat didele balsų dauguma pritarė ir Atstovų Rūmai. G. Fordas tapo pirmuoju pareigūnu paskirtu į viceprezidento pareigas, remiantis 25-osis JAV Konstitucijos pataisos nuostatomis.

### Prezidento pareigose

G. Fordui einant prezidento pareigas toliau mažėjo konfrontacija tarp JAV ir SSRS. G. Fordas 1975 m. pasirašė Europos saugumo ir bendradarbiavimo konferencijos baigiamąjį aktą (dar žinomą kaip *Helsinkio susitarimai* arba *Helsinkio aktai*). 1975 m. baigėsi ir Vietnamo karas. Vidaus politikoje G. Fordas susidūrė su didele ūkio krize, išaugusia infliacija ir nuolatiniu valstybės biudžeto deficitu. 1975 m. rugsėjį Kalifornijoje du kartus nesėkmingai buvo bandyta pasikėsinti į G. Fordo gyvybę. 1976 m. JAV prezidento rinkimuose G. Fordas labai maža persvara pralaimėjo Demokratų partijos kandidatui Dž. Karteriui.

Pasitraukęs iš prezidento pareigų G. Fordas didžiąją laiko dalį skaitė paskaitas, dalyvavo visuomeninėje veikloje, dirbo nepriklausomame verslo tyrimų institute *American Enterprise Institute for Public Policy Research*.

Atminimo įamžinimas
-------------------

G. Fordo vardu JAV buvo pavadinti keli greitkeliai, Grand Rapidso miesto oro uostas, kelios mokyklos, muziejai, naujausias šiuo metu statomas atominis lėktuvnešis Gerald R. Ford.

Šaltiniai
---------

1. ↑  *Ford Gerald Rudolph (Džeraldas Rudolfas Fordas)*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 184-185 psl.
2. ↑   Gerald Ford, 38th President, Dies at 93
3. ↑   Archyvuota kopija 2013-12-03 iš Wayback Machine projekto. Presidential Election 1976 States Carried

Vikicitatos 

Wikiquote logoWikiquote logo
Puslapis Vikicitatose –
***Gerald Ford***

| Politinis postas |
| --- |
| Prieš tai:**Spiro Agnew** | **JAV viceprezidentas**1973–1974 | Po to:**Nelson Rockefeller** |
| Prieš tai:**Ričardas Niksonas** | **JAV prezidentas**1974–1977 | Po to:**Džimis Karteris** |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV prezidentai Jungtinės Amerikos Valstijos |
| --- |
|  |
| 
Džordžas Vašingtonas **·**  Džonas Adamsas **·**  Tomas Džefersonas **·**  Džeimsas Medisonas **·**  Džeimsas Monro **·**  Džonas Kvinsis Adamsas **·**  Endriu Džeksonas **·**  Martinas Van Burenas **·**  Viljamas Henris Harisonas **·**  Džonas Taileris **·**  Džeimsas N. Polkas **·**  Zakarijus Teiloras **·**  Milardas Filmoras **·**  Franklinas Pyrsas **·**  Džeimsas Bukananas **·**  Abraomas Linkolnas **·**  Endriu Džonsonas **·**  Ulisas S. Grantas **·**  Ruterfordas B. Hajesas **·**  Džeimsas A. Garfyldas **·**  Česteris A. Arturas **·**  Gruveris Klyvlendas **·**  Bendžaminas Harisonas **·**  Gruveris Klyvlendas **·**  Viljamas Makinlis **·**  Teodoras Ruzveltas **·**  Viljamas Hovardas Taftas **·**  Vudrou Vilsonas **·**  Vorenas G. Hardingas **·**  Kelvinas Kūlidžas **·**  Herbertas Huveris **·**  Franklinas D. Ruzveltas **·**  Haris S. Trumenas **·**  Dvaitas D. Eizenhaueris **·**  Džonas F. Kenedis **·**  Lindonas Džonsonas **·**  Ričardas Niksonas **·**  Džeraldas Fordas **·**  Džimis Karteris **·**  Ronaldas Reiganas **·**  Džordžas Herbertas Bušas **·**  Bilas Klintonas **·**  Džordžas V. Bušas **·**  Barakas Obama **·**  Donaldas Trampas **·**  Džo Baidenas | JAV prezidento emblema |

 |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV viceprezidentai Jungtinės Amerikos Valstijos |
| --- |
|  |
| 
John Adams **·**  Thomas Jefferson **·**  Aaron Burr **·**  George Clinton **·**  Elbridge Gerry **·**  Daniel D. Tompkins **·**  John C. Calhoun **·**  Martin Van Buren **·**  Richard Mentor Johnson **·**  John Tyler **·**  George M. Dallas **·**  Millard Fillmore **·**  William R. King **·**  John C. Breckinridge **·**  Hannibal Hamlin **·**  Andrew Johnson **·**  Schuyler Colfax **·**  Henry Wilson **·**  William A. Wheeler **·**  Chester A. Arthur **·**  Thomas A. Hendricks **·**  Levi P. Morton **·**  Adlai E. Stevenson I **·**  Garret Hobart **·**  Theodore Roosevelt **·**  Charles W. Fairbanks **·**  James S. Sherman **·**  Thomas R. Marshall **·**  Calvin Coolidge **·**  Charles G. Dawes **·**  Charles Curtis **·**  John Nance Garner **·**  Henry A. Wallace **·**  Harry S. Truman **·**  Alben W. Barkley **·**  Richard Nixon **·**  Lyndon Johnson **·**  Hubert Humphrey **·**  Spiro Agnew **·**  Gerald Ford **·**  Nelson Rockefeller **·**  Walter Mondale **·**  George Herbert Bush **·**  Dan Quayle **·**  Al Gore **·**  Dick Cheney **·**  Joe Biden **·**  Mike Pence **·**  Kamala Harris | JAV viceprezidento emblema |

 |